Gradonačelnik Gotama Don Mičel Mlađi
sinoć je pronađen ubijen u svom domu.
Obrušio se na dilere droge.
Uhapšen je zloglasni mafijaš Salvatore Maroni...
Izdat je nalog za Falkoneovo hapšenje zbog umešanosti...
Drugo ozloglašeno ubistvo...
Ubica se sam javio da pobere zasluge.
NAJNOVIJE VESTI
Priču o izborima nastavljamo posle najnovijih vesti.
Dobijamo neproverene informacije
o seriji eksplozija duž nasipa.
EKSPLOZIJE ODJEKUJU NASIPOM
Idemo uživo
iz Skver gardena u Gotamu gde osvetnik Betmen
pomaže u spasavanju hiljada povređenih
u razarajućim eksplozijama koje su odjeknule nasipom.
Obnovićemo.
NOVA GRADONAČELNICA
Ne samo naš grad,
već ćemo zajedno obnoviti poverenje u institucije Gotama.
Prošlo je nedelju dana otkako je terorista zvani Zagonetač
razneo nasip u Gotamu.
Broj mrtvih raste, a stanovnici Gotama
zahtevaju odgovore od vlasti.
Bogatija predgrađa su izbegla štetu,
ali su zato najsiromašniji delovi grada,
pogotovu Kraun Point, teško pogođeni.
Pljačke i neredi su postali svakodnevica.
Uz nestašicu nedozvoljenih lekova
i povećanu aktivnost bandi, grad je pred tačkom ključanja.
Ubistvo mafijaškog bosa Karmajna Falkonea
ispred kluba Ledeni breg otežalo je napore da se uspostavi red
i destabilizovalo situaciju u gotamskom podzemlju.
Kolaju glasine da će Karmajnov sin, Alberto Falkone,
naslediti oca uprkos problemima sa alkoholom.
ALBERTO PREUZIMA KORMILO
Gubitak vođe ugrozio je Falkoneovu organizaciju.
Upućeni ne znaju šta će biti sa zloglasnom porodicom.
LEDENI BREG
KAZINO GOTAM
Odlično. Prava divota.
Vidim da si se odomaćio.
O, zdravo Alberto.
Odlično. Uštedeo si mi vreme.
O čemu pričaš?
Dragulji pripadaju tebi.
Tvoj otac je bio izričit.
Znaš i sam da među našima ima lešinara.
Hteo sam lično da ti ih predam, da znaš da te podržavam.
Kao vođu.
Pa, čestitam ti.
Samo žalim što okolnosti nisu drugačije.
Karmajn.
Bio je...
Bio je moćan čovek.
Ozbiljan zadatak je pred tobom.
Ali ne pretežak.
Osrednji. Šta je to za tebe?
Misliš da sam budala, alavi skote?
Prošlo je nedelju dana od njegove smrti. -Polako.
Jesi li dobro?
Ako ti treba fiks, imamo zalihu na spratu.
Nisam zato došao.
Naravno, samo sam spomenuo. - Ne razumeš.
Sve oči su uprte u mene.
Imam neki poslić i...
Ne mogu, moram da ostanem trezven.
U pravu si, šefe.
Mogu misliti pod kakvim si pritiskom.
Ali ti si Alberto prokleti Falkone.
Nova ključna figura u Gotamu.
Treba da proslavimo.
Čuj.
Kloniš se Kapi? Pametno.
Piće se ne računa, zar ne?
Spomenuo si novi poslić. Možda mogu da ti pomognem.
Znaš šta najviše volim kod tebe, Oze?
To si što si i nećeš se promeniti, ma koliko se trudio.
Valjda sam zato i zabavan?
Da, tako je.
Dobro radi. - Sjajno.
Ali te navodi da se zapitaš.
Mora da postoji još nešto. Neki novi trip.
Šta si mislio, da izmeniš formulu?
Ne pričam o kečapu i krompirićima
već o drastičnoj promeni.
Bestraga, sav si zabalavio.
U redu.
Imaš li devojku?
Takav macan?
Izvoli.
Ali jezik za zube.
Viti i ostali ne smeju da saznaju za ovo
dok se nova droga ne raširi.
Hvala, šefe. Stvarno...
Darežljivo od tebe.
Ćale je govorio da si dobar vojnik. To je najviše voleo kod tebe.
Ali je znao i da si prljavi vojnik koji voli da potkrada.
U redu je, radio si to pametno. Nisi ćapio dovoljno da mu zasmeta.
Znao je koliko ti je značilo da dobiješ parče kolača.
I kako si se osećao.
A to je dobro za posao.
Karmajn Falkone je majstorski vitlao štapom i šargarepom.
Vidiš šta nosim?
Očev prsten. Lepo.
Nije bio njegov oduvek. Pripadao je Salvatoreu.
Maroniju? - Nosio je Salov prsten kao trofej.
Poslednje "nosi se".
Ovo je moć. Je l' da?
Hoćeš da ga probaš?
Ne, tvoj je.
Da.
Ne znam ni ja.
Misliš da ću biti dobar kao on?
I uživati isto poverenje?
Kao tvoj otac?
Nego šta, šefe.
Ako budeš hteo.
Ali postoje različiti tipovi moći.
Kad sam bio klinac,
postojao je jedan gangster. Stara škola.
Reks Kalabreze.
Bio je krupna zverka. Bar u mom kraju.
Pomagao je ljudima.
Ako se neko tvoj razboli, dovodio je doktore.
Fali ti za kiriju? Dobijaš keš u ruke.
Sve nas je znao po imenu.
Ne znam kako je uopšte pamtio.
Javljao se svima na ulici i pitao za zdravlje.
I zvučao je iskreno.
Imao sam 14, 15 godina kad je doživeo srčani udar i umro.
Sa cigarom u ruci.
Ceo kraj je organizovao paradu u njegovu čast.
Prokletu paradu.
Nije bila raskošna, ali važan je bio gest.
Da ljudi pokažu koliko su ga voleli i koliko im je značio.
Možeš li da zamisliš?
Da te toliko vole i poštuju?
O čemu se radi?
Hoćeš da se ugledam na nekog nebitnog gada?
Ne, nisam to... - Zarad čega?
Bilo bi ti lakše da uzmeš ono što je moje?
Ili priželjkuješ to za sebe?
Ne.
Isuse, to je.
O tome ti maštaš.
Preslatko. I mnogo jadno.
Zaista misliš da bi ljudi napravili platformu sa tvojim likom
i paradirali ulicama uzvikujući tvoje ime?
"Osvald Kob! Sećate ga se? Legenda od čoveka."
Kakva sisica.
Majku mu...
PINGVIN
Opusti se, ja ću.
Požuri! Odvrni već jednom. - Hej!
Alo! Kopilad!
Brzo! Bežimo odavde! Brzo!
Bežite! - Bestraga!
Ne, stanite. Polako, polako. - Dođavola!
Bežimo! - Ne mrdam. Molim vas.
Evo, evo. - Da nisi mrdnuo!
Žao mi je.
Mnogo mi je žao. Ne!
Ni makac, seronjo mali. Ti bi mene da pokradeš?
Ljudi! - Začepi!
Hoćeš opet da ih vičeš? Čik zucni!
Kačiš se sa pogrešnim tipom u pogrešno vreme.
Molim vas, molim vas.
Nemojte, molim vas.
Preklinjem vas, nemojte... - Isuse, udahni duboko.
Da vidimo.
Viktor Agilar.
Zadržaću tvoju ličnu kartu.
Idemo. Tamo.
Prvo glava.
Glupo stopalo. Majku mu.
Hej, pogledaj me. Koliko bi odmakao, šta misliš?
Ovo đubre me je uvredilo.
I ti bi, Vik? - Ne.
Ne, zato što sad radimo zajedno.
A to znači da si moj.
Vidi na šta si me naterao.
Radićeš šta ti kažem
ili ću pobiti i tebe i tvoje bližnje.
Kapiraš? - Da.
Milina. Sad mi je lakše. A tebi?
Da.
Odlično.
Sedaj za volan, kad si već bacio oko na moja kola.
Hajde.
Skreni levo.
U redu.
Budala glupa.
Evo ga.
PONEDELJAK 18. ISPORUKA
Eto kako si završio, seronjo.
Da...?
Kako ti se sviđa?
Osveživač vazduha.
"Vodeni raj."
Osećaš li? Lepo miriše, je l' da?
Lepo, da.
Nego šta.
Avenija Tauer br. 194.
GOTAM VOZAČKA DOZVOLA
Stara zgrada u Šestoj.
I ja sam iz tog kraja.
Ne iz Kraun pointa. Malo dalje od luke.
Znaš onu radnju na uglu?
Pored perionice?
Badijeva radnja?
Tako je. Čoveče.
Prodaju li još one ledene sokiće?
Da, mislim.
Braća i ja smo išli tamo svakodnevno preko leta.
Mešali smo sve moguće ukuse.
Jesi probao nekad?
Mnogo si propustio.
Ali voleo bih da probam.
U nekom trenutku.
Skreni levo.
Zdravo, tatice. Hoćeš da se poigramo? - Fina kola, tatice.
Da se provozamo?
Ostavićemo leš na izvol'te?
Što, hoće tvoji da ga maznu?
Učini mi i začepi gubicu. Lepo izgledaš.
Dame. - Ćao, Oze.
Ko je to? - Uživajte.
Sveže meso. Sviđa ti se to što vidiš, dušo?
Zdravo. - Oze.
Dušo, je li sve u redu?
Da, da.
Ko ti je drugar?
Sama si?
Vidi. Neću da ti se mešam u život,
ali treba mi alibi.
Za celo veče, ako može.
Bilo nam je lepo, znači.
Ozbiljan sam, Iv. Hoćeš li mi pomoći?
Važi, ali za posle 22 časa. - Može.
Odradiće posao.
Hvala ti, lutko. Zvaću te.
Gladan sam, a ti? Idemo.
Kakvo veče.
Tražio sam više krastavčića, a dobio sam dva?
Šta, daju samo jedan?
Kakva glupost.
Hoćete jedan od mene?
Hoću li krastavčić
koji su tvoja štrokava usta dirala? Ne, neću. Isuse.
Bestraga. Baci pogled.
Zamisli da ste došli ovde umesto što ste pokušali da me pokradete.
Poštedeli biste sebe velikih muka.
Hteli ste da ga prodate u otpad za malo love?
Nisko pucaš za nekoga sa dolarom u džepu.
Nula ambicije.
Gasi vatru. Samo gubimo vreme.
Može ovde.
Na tri.
Ma znaš šta? Diži ga.
Polako, majstore.
Vidi kako je lep osvit zore. Baci pogled.
Hajde.
Nemojte, molim vas.
Sačekajte.
Ne, ne, ne.
Hej, hej! Polako! Stanite!
Zapalio si nekad?
Tako.
To je Alberto Falkone.
On je novi... Bio je novi šef mafijaške bande Falkone.
Da. Čuj, najpametnije bi bilo da te ubijem
i strpam te pored ovog Smrde.
Ne, ne. Ne mora... Ne moramo...
To je činjenica, Vik. Prosto je tako.
Ne, ne, ne. Sačekajte. Stanite! Ne smete.
Mogu da vam pomognem.
Šta god vam zatreba.
Pomoći ću vam. - Je li? A kako tačno?
Gajim ambicije.
Nisam beskoristan. U redu?
Nisam. Pomoći ću vam za šta god treba.
Kad god vam zatreba. Bilo šta. Može?
Samo...
Dajte mi priliku.
Dajte mi priliku! - Dobro, smiri se.
Možda će mi koristiti da te zadržim. Zasad.
Da vidim imaš li stvarno ambicije.
Samo jednom preteraj i rasporiću te kao ribu.
Jesi li razumeo? - Da. Jesam.
Jesi li razumeo? - Da, da!
Odlično.
A sad začepi više.
Hoću da gledam svitanje.
Nemamo mnogo vremena.
Moram uskoro na posao. Kao svaki dan.
Umij se nad sudoperom.
Znaću ako nešto budeš čačkao.
Pogledaj.
Vidi šta je ludak napravio.
Nik, dođi ovamo. Ponesi olovku i kovertu.
Šta se dešava?
Pošalji ovo odborniku Hejdiju.
Mnogo voli Belu Real.
Da.
Puvaka se kako je čist,
a ozbiljno se zadužio kod Karmajna.
Svi imamo poroke.
BUDIMO DRUGARI
Gotovo.
Mora da zna da je od mene. U redu? Idemo, mali.
Zdravo. Kako napreduje?
Spasli smo oko 30% robe.
Postoji rizik od zaraze.
Većinu Kapi smo izvukli iz kanalizacije.
Ali to neće sprečiti narkomane da ih kupuju.
Zato daj narodu ono što traži. - Važi.
Unesi ga, brzo. - Šta je sad?
Majki, šta se desilo? - Zaskočila ga je grupa iz Odese.
Ili Bernlija. Ne znam, desilo se brzo.
Uzeli su celu zalihu.
Molim? Bestraga! - Da.
Sad bi svaki preprodavac da se ovajdi.
Ludilo. - Osvalde. Oze!
Šta je? - Porodica.
Traže te. - U redu.
Odvedite ga pozadi. - Važi. Dižite ga.
Hajde. - Biće on dobro. Idemo.
Hajde.
Da?
I, šta to tačno znači? Kad te pozovu?
Sve i svašta.
Mislite da znaju?
Isuse. Pa nisam vidovit.
Sve je to predstava.
Glavešine uglavnom zovu kad hoće da se pokažu.
Ja sam ponizan,
njima to prija i puste me da se vratim poslu.
Stigli smo.
OPŠTINA BRISTOL
Čoveče.
Slušaj. Ako ne izađem...
Ma bićemo i ti i ja dobro. Sve će biti u redu.
Mali, zezam te. U redu? Sedi i čekaj.
Potraži smisao za humor. Mora da je tu negde.
Momci.
Džoni. Miloše.
Sedi.
Priredili ste mi lep doček, bogami.
Nije da se žalim.
Nešto proslavljamo?
Zatvaramo pogon.
Sve selimo u Robinsvil.
Samo malo.
O čemu pričaš?
Nije toliko vruće u Robinsvilu.
Da, a nema ni toliko mušterija.
Znaš koliko love donose moji?
Ovo je moj posao, ne možete tek tako da ga ugasite.
Ne, ovo je naš posao.
I naši ljudi. Nisi valjda zaboravio da radiš za Porodicu?
Oze, treba nam reorganizacija.
Većina zaliha je oštećena u poplavi.
Zapravo, izvukli smo oko 70% robe.
Nebitno. Policija nas steže. Hodajuća smo meta.
Bande nam upadaju. - Da, osakaćeni smo,
a vi bi da zbrišemo? - Isuse.
Ispašćemo slabići ako pobegnemo.
Ne pitaš se. - Dajete Maronijevima
ili nekom još gorem ključeve kraljevstva.
Kako ne shvataš, Džoni? - Ne treba nam rat bandi!
Miloš te je pozvao iz poštovanja.
Učtiv je tip. Ali ja nisam.
Radićeš kako ti kažemo.
Slobodan si.
Samo malo.
A ako mogu da popravim situaciju?
Na kraju krajeva, novac je najbitniji, zar ne?
Možda se ne slažemo uvek.
Možda me i ne volite. Ne mari, treba se navići na mene.
Ali ja vam donosim lovu. I čuo sam za veliku pošiljku.
Neću da se puvakam, ali stvarno je velika.
Ima potencijala da unapredi naš posao.
Kakva pošiljka? - Ne mogu još u detalje.
Nešto potpuno novo.
Imaćemo više od Kapi.
Vi samo treba da se zavalite i ubirate plodove.
Ja ću sve nadgledati.
Trebaće mi pogon i nekoliko ljudi.
Pristajete ili...?
Sofija. Izvoli, pridruži nam se.
Nisam htela da vas ometam.
Oze, sećaš se Karmajnove ćerke? -Naravno.
Sofija. Mislio sam da si još uvek u...
Arkamu? - Da.
Nisam.
Rehabilitovana sam.
Pitali ste ga za mog brata?
Zar se nismo složili... - Jesi li se čuo sa Albertom?
Sofija, molim te. - Alom?
Sinoć je izašao bez telohranitelja i nije se vratio.
Dosta je bilo.
Bolje da vam se sklonim s očiju.
Da možete da...
Nastavićemo priču?
Gasi pogon.
Imaš 48 sati.
U redu. Sve za Porodicu.
Milo mi je što sam te video.
Proklete gluperde.
Oze.
Da popričamo.
Nisi mi odgovorio.
Jesi li video Alberta?
A da. Ne, nisam.
Mora da ima puno posla sad kad je postao šef.
Sigurno je dobro.
I oni su isto rekli.
Miloš i Džoni? Oni najbolje znaju.
Pa...
Bolje da krenem.
Tvoja su?
Kola? Da.
Purpurna.
Vrlo neprimetna. - Tehnički, to je boja šljive.
Sa sve kožnim sedištima.
Bogami, lepo si napredovao.
Šta se desilo?
Neki klinci su probali da mi skinu felne.
Promašio sam, ali su shvatili.
Nismo se odavno ispričali.
Hajdemo na klopu.
Odmah? - Da.
Znam dobar restoran.
Još jedan prljavi martini, tri masline. Može nova tura?
Dajte nam dva. - Stiže.
Previše je uštogljeno za moj ukus.
Otac nas je dovodio ovde kad smo bili klinci.
Plaćao nam je da sklonimo laktove sa stola.
Ko te sad sprečava?
Tako je.
Misliš da se pitaju da li sam stvarno ja?
Ja bih.
Ubica psihopata se slobodno šeta i jede salatu?
Kako su me nazvali u Gazeti?
"Dželat"?
Stražari su insistirali da pročitam svaki članak.
Kamo sreće da sam bila poslušna ćerka.
Napet si, Oze?
Napet?
Ne bih volela da je zbog mene.
Iako ti se možda tako čini, ne krivim te.
Da nisi rekao mom ocu...
Nije ti ostavio izbora.
Da, ali mogao sam nešto da uradim...
Nećemo o tome. Tate nema.
A mi smo...
Neukroćeni.
Alberto mi je sinoć rekao da ide do tvog kluba,
u očev stan.
Navaljivala sam da idem s njim ali nije mi dao.
Nije hteo da napuštam kuću.
Sve je bio deo plana koji je skovao, i za koji sam ja znala.
A onda sam te danas
čula da pričaš o unapređivanju proizvodnje droge,
i nešto mi tu nije štimalo.
Otkud znaš za njegov plan?
I zašto bi ga predstavio kao svoj?
Vrlo drsko od tebe.
Ili si neviđeno glup
ili zasigurno znaš da se on neće vratiti da preuzme zasluge.
Zato te opet pitam.
Znaš li gde je moj brat?
Slušaj, Sofija.
Ja sam seronja.
Ali tebe nisam očekivao.
Molim?
Al mi nije rekao da si se vratila,
a ni da ćeš raditi s nama.
Tako je. Ne znam zašto, ali oboje nas drži u neznanju.
Ali u pravu si. Alberto mi je verovao, a moja glupa jezičina...
Uprskao sam.
Založićeš se za mene?
Ne bih da te opterećujem, ali...
Bio je toliko uzbuđen zbog ideje,
i mislio sam da nema razloga da ne nastavimo
samo zato što se opet roknuo.
Roba stiže za par dana, zar ne?
Kako to misliš "roknuo"?
Dušo, Al je zavisnik.
Naročito voli Kapi.
I cirku. I kocku.
A i seks, uveren sam.
Nije mu prvi put da nestane bez traga.
Ali svaki put se vrati.
Vidi.
Ne bih znao ni da je bio u klubu.
Sinoć sam lečio tugu sa prijateljicom Iv.
Idemo do kluba, ako će ti biti lakše.
Prečešljaćemo lokal.
Sumnjam da ćemo nešto saznati, ali vredi pokušati.
Samo da te umirimo.
Ne. U pravu si, Oze.
Verovatno samo umišljam.
Hajde da uživamo u obroku.
Prijao bi mi, vala.
Pojaviće se, Sofija.
Ubeđen sam.
Hvala na ručku. Idući put ja častim.
Znaš, mnogi te potcenjuju. Ali ne i ja.
Oduvek sam znala za šta si sposoban.
Kuda idemo?
Jesmo li... Jesmo li u nevolji?
Skenirajte kod i vidite pravo lice Gotama.
Skenirajte kod. - Beži bre.
Stanica Irving Grouv.
Vaša kola?
Ulazi.
Prvi put nekog dovodim ovde.
Ako pisneš nekome... - Znam, rasporićete me kao ribu.
Tako je, dok ne iskrvariš.
I pazi na ponašanje.
Uđi.
Ne mrdaj. - U redu.
Otkud ti?
Kako to, otkud ja?
Došao sam da te obiđem, princezo.
Lepo mi izgledaš.
Hvala ti. - Daj da ti namestim.
Zažmuri. - Stoji krivo.
Dođi, imam nešto za tebe. - Šta si uradio?
Ne otvaraj dok ne kažem.
Šta? Šta si uradio? - Nikad nećeš...
Nameštam. Žmuri i dalje.
Žmurim. - Dobro.
Otvori oči.
Ovo je previše, Osvalde.
Nije... - Jeste.
Savršeno ti stoji, majko.
Hvala ti, dušice. - Nema na čemu.
Neverovatno. Stani. Imali smo dogovor za danas?
Nije nedelja, zar ne? Nisam... -Nije.
Ovo je posebna prilika, majko.
Napustićemo grad na neko vreme.
Idemo na kraći odmor,
Opa, odmor? Gde? Znaš da mrzim da letim.
Zato idemo kolima.
Kolima?
A ko će voziti? Ti?
Mama! - Molim?
Zašto je stajalo u kadi? Tablete su propale.
Ne, uzimam ih uz doručak.
Kada je napunjena.
Dečaci su se igrali u kadi. Nisu hteli da izađu.
Šta?
Ništa. Popićeš sad lekove, važi?
Za svaki slučaj. - Važi.
Popila sam lekove.
Bočica je pored la...
Osvalde!
Neko je u kući. Napolje!
Dobar dan. Ja... - Ko je to?
Nisam hteo... - Ko si sad pa ti? Šta?
Bestraga. Izvini. Ovo je Vik. - Šta? Napolje!
Pomoći će mi oko tebe.
Ako nekad moram da izađem dok smo na odmoru. U redu?
Vik. - Da.
Bolničar je?
Na neki način. - Nisam.
Kao da je bolničar.
Objasniću ti u kolima. Može?
Dobro.
Izvoli vodu.
Popij ove dve tablete, pa da krenemo.
Izvoli. Važi?
Prvo mi reci šta sam uradila da izgubim tvoje poštovanje.
O čemu pričaš? - Doneo si ogrlicu da me potkupiš
pod izgovorom nekakve posebne prilike.
Mama. - Učila sam sinove da me lažu?
Jesam li? - Nisi.
Dakle, šta si uradio? Reci mi.
Da čujem. Šta si uradio?
Ja...
Šta si uradio?
Upucao sam...
Alberta Falkonea.
Mrtav je.
Nisi bezbedna ovde. Razumeš li?
Sofija Falkone je izašla iz ludnice i zna.
Ili će saznati.
Zašto si ga ubio?
Isuse. Nećemo sad o tome. U redu?
Dobro.
Smejao mi se u lice.
U redu?
Možemo li sad da krenemo? - Smejao ti se u lice?
Odreagovao sam glupo i impulsivno. To hoćeš da čuješ?
Trudim se da brinem o tebi.
Dosta. -Ne smem da rizikujem. Ti si sve što imam.
Ako mi se nešto dogodi... - Dosta!
Čuješ li ti sebe?
Da. - Zvučiš kao slabić.
Kao seka Persa.
Pogledaj me.
Jesi li slabić i seka Persa, Osvalde?
Nisam.
Tako je.
Zato što si moj sin.
Ti si moj veliki, snažni dečak. Zapamti.
Dođi.
Dušo, zar ne shvataš?
Postupio si instinktivno, a ne ishitreno.
Ubio si to narkomansko kopile zato što si želeo.
I gotovo.
Malo ti fali da dobiješ sve što zaslužuješ i što si oduvek želeo.
A ti bi da pobegneš i sakriješ se? Ne.
Ovaj grad ti je suđen, dušice.
Šta ćeš uraditi da bude tvoj?
Čoveče, kakva ženska.
Ko je Mejm?
Nije bitno.
O tome se radi.
Jedno žrtveno jagnje.
Neće biti lako, imaš najvažniji zadatak.
Nadam se da si sposoban, kako si rekao.
Ne znam. Nisam siguran, Oze.
Prvi put radim nešto ovog tipa.
Dobro...
Slušaj.
Zgrada u kojoj živiš?
Znam da je više nema.
Šesta je načisto razrušena.
Ne znam da li si živeo sa porodicom ili prijateljima,
ali izvukao si se.
Eto te.
Znam kroz šta prolaziš.
Čuo si moju majku.
Ovo je dobar trenutak da se zapitaš
šta želiš od života.
Da kradeš felne za sitne pare i jedva preživljavaš?
Ili želiš nešto više?
Video si kako Falkonovi žive.
Zamisli da živiš u takvoj vili.
Sa sve poslugom.
Nisu ni svesni šta imaju jer su rođeni u izobilju.
Nikad nisu gladovali. Rođeni su siti.
Ali ne i mi.
Mi moramo da se pomučimo.
I treba da zgrabimo sve što poželimo.
Niko nam to neće servirati na tanjiru. Bar ne bez borbe.
Mogao sam da te ubijem
i skratim ti muke. Ali nisam.
Zato što ti treba neko poput mene.
Ali moram da znam.
Ne maži mi oči.
Mogu li da računam da ćeš odraditi?
Da, mogu ja to.
Mogu ja to.
Znam da možeš.
Pa ne skupljam ja nesposobnjakoviće sa ulice.
U redu, hajde.
Kidaj. I ne gasi telefon.
POSETILAC
Sale.
Pogrešio si sto.
Vidi, Sale. Došao sam da ispravim stvari.
Završio sam sa Falkoneovima.
Nudim tebi i tvojoj porodici svoje usluge.
Stvarno sam iznenađen, Oze.
Bio sam uveren da voliš Falkoneu da se uvlačiš.
Tako ćemo, je li?
U redu.
Kako god okrenuo,
bilo bi pametno da me saslušaš.
Glavešine Falkonea su gomila matoraca koji... Bez uvrede.
Koji se ne sećaju kako je zasukati rukave.
Zato imaju mene.
To znači da imam direktan pristup terenu.
Kapima, dilerima, hemičarima. Čemu hoćeš.
Falkoneovi će napraviti veliku grešku za koji dan.
Ugasiće najveću proizvodnju Kapi koju imaju. Radi se o milionima.
Preseliće pogon u neku bestragiju.
Ostaviće nam plodno tle.
Pogodi ko je zadužen za selidbu.
Daću ti sve što ti treba
da tvoji mogu da upadnu i počiste pogon.
Izigravaću žrtvu,
i podelićemo plen.
Baš si pojednostavio.
Moji ljudi su ti koji treba da zapnu.
Osveta dolazi sa cenom.
Hajde, Sale.
Zar ti ne fali?
Poštovanje.
Ostao si bez njega zbog Falkonea, zar ne?
Bio je prljavi cinkaroš.
Obojicu nas je izigrao.
To ne možemo da promenimo.
Ali on je mrtav.
A ja sam ovde, i nudim ti životnu priliku.
Taj poslić je tek početak.
Znam mnogo više nego što ljudi misle.
Izigravaću i dalje dvostrukog agenta.
Zajedno možemo iznutra da im uništimo imperiju.
Koje su tvoje prave ambicije, Oze?
Upravo sam ti rekao. Kako to misliš?
Znam ko si i šta si.
Ne radim sa ljudima čija je odanost na prodaju.
Misliš da sam zaboravio koliko si nas puta bario
da bi nas onda izdao? Misliš da ne pamtim?
Zaplenili su veliku količinu droge tebi pred nosom,
a ti bajagi nemaš ništa s tim?
Ma važi.
Vidim da si besan.
Poverenje se dugo stiče.
Ali ne zavlačim te.
Ko kontroliše Kapi, kontroliše ulicu. Znaš da je tako.
Šta kažeš da se vratim za nekoliko dana...
Neću više da vidim tvoju nadmenu facu.
Možda se još i dogovorimo.
Lepo je videti te. Fino izgledaš.
Nosi se. - Razmisli, Sale.
Umalo da zaboravim.
Ovo beše tvoje?
Odakle ti?
Karmajn ga je nosio.
Falkoneovi.
Godinama se razmeću onim što su ti uradili.
Kako je završio kod tebe?
Možda sam bolji nego što misliš.
Šta ima? Viktor je.
Ostavite poruku. - Dođavola.
Šta je bilo? - Nema nikog.
Bestraga.
Krenite.
Brzo, idemo.
Vozi!
Javi se.
Dođavola. - Šta ima? Viktor je.
Bestraga. - Ostavite poruku.
Majku mu, Vik!
Dođavola.
FEMA CENTAR ZA POMOĆ
Hajdemo.
Brzo! Idemo!
Izlazi napolje!
Dođi ovamo.
Majku mu...
GOTAM DRŽAVNE ŠKOLE
Bestraga!
Jeziv osećaj. Zar ne?
Nemaš više iza čega da se sakriješ.
Stražari u Arkamu su nas svako jutro skidali do kože.
Ponižavajuće.
Kad te pretvore u stvar.
Posle nekog vremena sam prestala da se potresam.
Ionako je sve bilo izgubljeno.
Ali moj brat?
Obilazio me je svake nedelje.
I uporno ponavljao da nije sve izgubljeno
i da će mi pomoći da zadržim ono što imam.
Pitam se šta sam ja za tebe.
Da li sam više od igračke sa kojom bi da se poigravaš.
Doduše, bio si u pravu za klub i potkrovlje.
Ništa nismo našli.
Ali ispred?
Pa...
Mana tamnoljubičastih kola je ta što su vrlo upadljiva.
Kao i ti, kad kreneš da pucaš u grupu klinaca na ulici.
A ovaj ovde
kaže da sve dogodilo
u noći kad je Alberto nestao.
Ne znam ni ja.
Šta ti kažeš?
Misliš da znam klinca?
Prvi put ga vidim.
Nije valjda da više veruješ klincu nego meni?
Tvrdiš da on laže?
Da! - A ne ti?
Da! Prokleto da!
U redu. - Ne, stani.
To si hteo.
Zar ne? Da me glas bije nadaleko?
Vešt si da se izvučeš pričom.
Makar po cenu tuđeg života.
Pogotovu tada. Je li tako?
Šta to radiš, pobogu?
Nema više mog oca
da te nagradi
skupim odelima
i smešnim kolima... - Sofija.
I klubom za koji te je pustio da misliš da je tvoj.
Sofija...
Sad smo sami. U redu?
I hoću da dobro razmisliš.
Jesam li luda?
Sve sam umislila?
Reci mi.
Reci mi da sam previše osetljiva,
da imam preteranu maštu
i da ne treba stvari da doživljavam toliko lično.
Ali prvo...
Reci mi da je živ.
Gđice Falkone, molim vas.
Šta se sad dešava?
OSVETA
Bestraga.
SLAŠ PAPI
Dobro si se pokazao danas.
Hvala.
Moram da pitam.
Šta se desilo?
Imali smo plan. Čuo si ga.
Zar se nismo složili da je bolje da ostanu samo glava
i mali prst? - Jesmo.
A kad tamo celo telo sa otfikarenim malim prstom.
Nije bilo dovoljno moćno.
Shvatam. Ja, ovaj...
Hteo sam. U redu? I mislio sam da mogu.
Ali nisam znao
da li da počnem spreda, od grla.
Kad sam došao do grla, zapitao sam se da li da sečem otpozadi?
Onda sam zamislio kičmu i...
Dobro, dobro. Znaš šta? U redu je.
Ima mesta poboljšanju.
Bar je Sofija shvatila poruku.
Sad kad Sal paradira s prstenom po zatvoru
Maronijevi će morati da preuzmu zasluge.
To je najbitnije.
Znači, Sal ne zna?
Mislio sam da smo...
Pobogu, opusti se.
Vratili smo Maronijeve u priču. Ako Salu to smeta, ko ga šljivi.
Ne trebaju mi ni on, ni ostali.
Odsad više ne igram na sigurno.
Kapi me više ne zanimaju.
Uzeću šta god je u onoj isporuci.
Biću na čelu ovog prokletog grada.
I hoću da si uz mene.
Ozbiljno?
Da, zaslužio si.
Uglavnom.
Tipovi kao što smo mi treba da se drže zajedno.
Priznaj da je bolje kad pomešaš ukuse?
Da, dobro je. - Nego.
Bolje je od dobrog. Prokleto je najbolje.
Prevod: Jelena Đurašević